Diari Oficial de la Generalitat Valenciana


Sumari del DOGV 2541, del 30-06-1995 (1995/835216)

DECRET 122/1995, de 19 de juny, del Govern Valencià, pel qual es crea un col·legi d'Educació Infantil i de Primària a Pego.
---------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/06/19/122/dof/vci/html**

### Dades del document

Número de DOGV
:   2541

Data del DOGV
:   30-06-1995

Secció del DOGV
:   DISPOSICIONS GENERALS

Número del document
:   1995/835216


Data del document
:   19-06-1995

Organisme emissor
:   Conselleria de Educació i Ciència

Tipus de document
:   Decret

DECRET 122/1995, de 19 de juny, del Govern Valencià, pel qual es crea un col·legi d'Educació Infantil i de Primària a Pego.   
La Llei Orgànica 1/1990, de 3 d'octubre, d'Ordenació General del Sistema Educatiu estableix una nova estructura dels nivells educatius, modificant el contingut i la durada dels ensenyaments. Una de les seues conseqüències és la reestructuració de la xarxa escolar.  
La xarxa escolar a la localitat de Pego està estructurada en quatre col·legis que ofereixen ensenyaments d'una línia.  
La construcció d'un nou centre, no solament soluciona les deficiències detectades sinó que, a més a més, possibilita la reestructuració de la xarxa educativa a fi d'aconseguir una millor i més adequada utilització dels recursos materials i personals existents.  
En virtut d'això, i de conformitat amb el que estableixen l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat mitjançant el Decret 188/ 1994, de 13 de setembre, del Govern Valencià, a proposta del conseller d'Educació i Ciència, amb la deliberació prèvia del Govern Valencià, en la reunió del dia 19 de juny de 1995,  
DECRETE:  
Article primer  
Es crea, per integració del CP Ausiàs March, codi 61250874, i del CP Cervantes, codi 98593958, ambdós de la localitat de Pego, el CP d'Educació Infantil i Primària següent:  
Província: Alacant.  
Municipi: Pego.  
Domicili: avinguda de Blasco IbáÑez, 5.  
Codi: 16858336.  
Ensenyaments: Educació Infantil, segon cicle, i Educació Primària.  
Article segon  
S'extingeixen el CP Comarcal Ausiàs March, codi 71625196, i el CP Cervantes, codi 57651204, que cessaran en les seves activitas com a conseqüència de la seua integració en el centre de nova creació.   
Article tercer  
El nou centre integrarà els recursos humans i materials corresponents als centres integrats.  
Als funcionaris docents, amb destinació definitiva als col·legis públics objecte d'integració, se'ls respectarà la situació administrativa en la qual es troben i continuaran ocupant, al nou centre docent, el mateix lloc de treball que el que ocupaven als centres extingits.  
DISPOSICIó TRANSITòRIA  
Provisionalment i mentre no es definesquen i s'aproven les plantilles tipus corresponents als centres d'Educació Infantil i Educació Primària, la plantilla del centre creat estarà constituïda pels llocs de treball que determina la normativa vigent als centres de Preescolar i Educació General Bàsica.  
DISPOSICIó ADDICIONAL  
El que s'estableix en aquest decret s'inscriurà en el Registre General de Centres Docents de la Comunitat Valenciana.  
DISPOSICIONS FINALS  
Primera  
Es faculta el conseller d'Educació i Ciència perquè adopte totes les disposicions que siguen necessàries per al compliment i desenvolupament del que s'estableix en aquest decret, així com perquè modifique, si escau, el domicili, la denominació i la configuració del centre.  
Segona  
Aquest decret entrarà en vigor el dia 1 de juliol de 1995. No obstant això, els seus efectes acadèmics s'entendran referits al curs escolar 1995/96.  
València, 19 de juny de 1995  
El president de la Generalitat Valenciana,  
JOAN LERMA I BLASCO  
El conseller d'Educació i Ciència,  
JOAN ROMERO I GONZáLEZ


Còpia Permalink ELI